text: Изкуството на чуването by Dag Heward-Mills by Dag Heward-Mills - Read Online
  Изкуството на чуването
  Няма по-важна тема от това да бъдеш в съвършената воля на Бог. Единственото нещо, което ще отличи свещениците на Евангелието, е способността им да слушат правилно Божия глас. Колко важно е да следвате Светия Дух в съвършената воля на Бога. Когато сте в съвършената Божия воля, ще процъфтите и ще постигнете всичко, което желаете за Бог. Тази изключителна работа на Даг Хюард-Милс ще има голямо влияние върху живота и служението ви.
  Publisher: Dag Heward-MillsReleased: Apr 20, 2018ISBN: 1641350261Format: book
  Изкуството на чуването - Dag Heward-Mills
  Съвършената Божия воля и несъвършената Божия воля
  …та да познавате от опит, коя е благата, угодна и съвършена воля Божия.
  Послание на Св. Ап. Павла до Римляни, 12:2
  Божията воля бива съвършена и несъвършена. Несъвършената Божия воля се нарича така, защото прилича на истинската Божия воля, но в действителност не представлява това, което Бог иска.
  Съвършената Божия воля е пълната и зряла воля на Бог. Несъвършената Божия воля е това, което Бог позволява на хората да правят, макар и да не му е по вкуса.
  Съвършената Божия воля
  1. Съвършената Божия воля е мястото, на което Бог действително иска да бъдете. Бог е доволен от вас, когато живеете според съвършената Му воля и се вълнува при споменаването на името ви.
  2. В съвършената Божия воля вие сте на правилното си място и изпълнявате стриктно Божия план.
  3. В съвършената Божия воля вие изпълнявате идеално избраното от Бог предназначение за вас.
  Несъвършената Божия воля
  1. Бог позволява на децата Си да живеят според несъвършената Му воля, защото те се бунтуват и отхвърлят първоначалния му перфектен план за тях.
  2. Когато живеете според несъвършената Божия воля, Бог всъщност не е доволен от вас. Той просто ви търпи, оставя ви да живеете и ви дава време да се покаете.
  3. В несъвършената Божия воля може да изглежда така, сякаш Бог е благосклонен към вас, но вашата служба не е завършена и вие не изпълнявате даденото си от Бог предназначение.
  4. Несъвършената Божия воля е едно неподходящо за вас място, на което вие вършите неща, за които не сте подготвени.
  Как да преминем от несъвършената в съвършената Божия воля
  Навсякъде в Библията ще намерите примери за това, как Бог оставя хората да правят, каквото желаят, макар и това да не е Неговата съвършена воля за тях. В повечето случаи Божиите хора са били изпълнени с бунтарство и омраза към съвършената Божия воля. Вместо да ги накаже незабавно, Бог позволява на хората Си да кривват в несъвършената (неподходящата, неуместната, неприемливата, грешната) Му воля и след това да получат здрав и заслужен шамар за непокорството си!
  В тази книга ще откриете как Бог позволява на хората да имат цар, но използва царете за наказание. Той позволява на хората да благоденстват, но след това изпраща заблуди и оскъдица в душите им. Той позволява на хората да си създават идоли, но след това ги разрушава.
  Той позволява на пророците да изпълняват мисии, но след това изпраща магарета да ги охулят.
  Бог не си противоречи, като оставя хората да живеят в заблуда в несъвършената Му воля. Това е Неговата реакция спрямо непокорството, ината и отхвърлянето на съвършената Му воля. В крайна сметка всички хора получават правилната, умерена и новаторска присъда на Бог!
  Някои хора наричат тази несъвършена Божия воля слаба. Несъвършената Божия воля е мястото, в което работят много Божии служители. Някой хора прекарват целия си живот в несъвършената Божия воля.
  Наглед хората, живеещи в несъвършената Божия воля, са си добре. Службите им процъфтяват и изглежда така, сякаш Бог благославя всичко, което правят. Но изобилието и привидният успех не означават, че Бог е доволен от вас.
  Повечето от нас се заблуждават от привидна благосклонност и от това, което се нарича "благословии".
  Парите и изобилието никога не са били признак на това, че Бог е доволен от вас. Дяволът също дава пари на тези, които му служат. Сатаната е казал на Исус, че ако му се подчини, ще Му даде целия свят.
  Присъствието на Бог и гласът на Светия Дух са това, което трябва да търсите, а не пари или каквото и да е материално явление.
  Когато общувате с Божи служител, трябва да установите дали Бог присъства в него. Наблюдавайте дали Божият глас и Божието слово изпълват този човек.
  Библията е пълна с примери за това, как хората се отклоняват от съвършената Божия воля и кривват в несъвършената. Изглежда, че Бог благославя хората, които живеят в несъвършената Му воля, но в действителност Той не е доволен от тях.
  Нека да разгледаме няколко примера за хора, които са кривнали в несъвършената Божия воля.
  1. ИЗРАЕЛ КРИВВА В НЕСЪВЪРШЕНАТА БОЖИЯ ВОЛЯ, НАСТОЯВАЙКИ ДА ИМА ЦАР.
  Да имат цар не е била съвършената, зряла Божия воля за Израел. Но Бог им го е дал и е казал на Самуил лично, че хората са Го отхвърлили.
  Бог не е искал наистина да им даде цар, но е позволил това. Както ще установите, това се е оказало лошо за децата на Израел, които са страдали много от царете си.
  Важно е да не се заблуждаваме, когато Бог прави определени неща. Истинското сърце на Бог се открива на хората, които са искрено близки до Него.
  Ние правим това постоянно – казваме това, което е прието от обществото, когато сме сред хора, но разкриваме истинските си мисли и чувства другаде. Трябва да се научите да търсите истинските намерения на Бог по въпросите.
  Бог се натъжил, когато позволил на Самуил да избере цар. Знаел е, че е отхвърлен от хората. Знаел е, че хората само използват синовете на Самуил за оправдание, че са Го отритнали. Бог се е съгласил да удовлетвори молбата им, но нещата в Израел тръгват накриво. Внимавайте, когато Бог позволява в живота ви неща, които всъщност не иска.
  "Тогава се събраха всички старейшини Израилеви, дойдоха при Самуила в храма
  и му рекоха: ето, ти остаря, а синовете ти не вървят по твоите пътища, затова постави ни цар, който да ни съди, както е у другите народи.
  Тия думи не бяха приятни на Самуила, когато те казаха: дай ни цар, който да ни съди. И Самуил се помоли на Господа.
  И Господ рече на Самуила: чуй народния глас във всичко, що ти говорят; защото те не отхвърлиха тебе, а отхвърлиха Мене, за да не царувам над тях;"
  Първа книга Царства, 8:4-7
  2. ВАЛААМ КРИВНАЛ ОТ СЪВЪРШЕНАТА БОЖИЯ ВОЛЯ, КАТО ПРОДЪЛЖИЛ ДА ИСКА ПРОРОЧЕСТВО ЗА МОАВИТСКИТЕ ЦАРЕ.
  Бог ясно е показал на Валаам, че не иска той да има нищо общо с моавитския цар Валак. При все това Валаам много искал да вземе някаква част от парите, които Валак му предлагал. Той накарал Бог да му позволи да говори с царя. В крайна сметка Бог му казал да отиде. Посъветвал го как да разговаря с него. Модерните християни биха си помислили, че това е знак на проявление на Божията воля. Този пасаж обаче ни предупреждава за това, че Бог ни позволява да правим, каквото си знаем, когато знае, че сме изпълнени с непокорство.
  "И дойде Бог при Валаама и му рече: какви са тия люде при тебе?
  Валаам отговори Богу: моавитският цар Валак, Сепфоров син, (ги) е пратил при мене (да кажат):
  ето, един народ е излязъл из Египет и покрил земното лице (и се е разположил близо до мене); дойди, прочее, прокълни ми го; тогава негли ще мога да се ударя с него и да го изгоня (от земята).
  И РЕЧЕ БОГ НА ВАЛААМА: НЕ ОТИВАЙ С ТЯХ, НЕ ПРОКЛЕВАЙ ТОЯ НАРОД, ЗАЩОТО ТОЙ Е БЛАГОСЛОВЕН.
  И на заранта стана Валаам и каза на князете Валакови: върнете се в земята си, защото Господ не иска да ми позволи да дойда с вас.
  Тогава моавитските князе станаха и се върнаха при Валака, и (му) казаха: Валаам не склони да дойде с нас.
  Валак пак прати князе, по-много и по-видни от ония.
  И те дойдоха при Валаама и му рекоха: тъй говори Валак, Сепфоров син: не отказвай да дойдеш при мене:
  ще ти въздам големи почести и ще направя (за тебе) всичко, каквото ми кажеш; дойди, прокълни ми тоя народ.
  Отговори Валаам и каза на слугите Валакови: да ми дадеше Валак и къщата си, пълна със сребро и злато, не бих могъл да престъпя заповедта на Господа, моя Бог, и да извърша нещо малко или голямо (по свой произвол);
  но все пак, пренощувайте и вие тука, и аз ще узная, какво още ще ми каже Господ.
  ПРЕЗ НОЩТА ДОЙДЕ БОГ ПРИ ВАЛААМА И МУ КАЗА: АКО ТИЯ ЛЮДЕ СА ДОШЛИ ДА ТЕ ВИКАТ, СТАНИ, ИДИ С ТЯХ; НО ПРАВИ САМО ТОВА, КОЕТО ЩЕ ТИ КАЗВАМ АЗ.
  На заранта Валаам стана, оседла ослицата си и тръгна с моавитските князе.
  И РАЗПАЛИ СЕ БОЖИЯТ ГНЯВ, ЗАДЕТО ТОЙ ТРЪГНА, и застана Ангел Господен на пътя, за да му попречи. Той яздеше на ослицата си, и с него двама негови слуги."
  Четвърта книга Моисеева – Числа, 22:9-22
  3. ДЕЦАТА НА ИЗРАЕЛ СА КРИВНАЛИ ОТ СЪВЪРШЕНАТА БОЖИЯ ВОЛЯ, КОГАТО СА ЗАПОЧНАЛИ ДА КОПНЕЯТ ЗА БЛАГОДЕНСТВИЕ.
  "Но скоро забравиха делата Му, не дочакаха Неговото решение; увлякоха се от похотливост в пустинята, и изкусиха Бога в необитаемата местност.
  И Той изпълни тяхното искане, но прати язва на душите им."
  Псалм 105:13-15
  Също както модерната църква децата на Израел ламтели за пари. В онези дни Бог им дал проповедници на благоденствието, които използвали Словото, за да оправдаят ламтежа си за материални блага.
  Постоянното прекаляване с проповядването за благоденствие с натрапчив блясък изглежда като Божията воля. Присъствието на големи тълпи и очевидният успех на много църкви създават впечатлението, че Бог е доволен от всичко.
  Наглед Бог е позволил на евреите да благоденстват, но всъщност те са били в несъвършената Божия воля, защото Бог ги е наказал заради стремежа им за благоденствие. И наказанието е било оскъдица за душите им.
  Бог нямаше да ги накаже, ако делата им бяха праведни.
  Бог иска децата Му да благоденстват, но не по грешния начин и поради грешните подбуди. Той им е дал просперитет, защото Той не е против просперитета. Днес Бог дава благоденствие на църквата Си, но това благоденствие сякаш е съпроводено от душевна празнота, плиткоумие, болести, разводи, липса на морал и хомосексуалност. Трябва да внимаваме какво искаме от Бог, защото може да не ни харесат наказанията, които произтичат от своеволията ни.
  4. ДЕЦАТА НА ИЗРАЕЛ КРИВНАЛИ В НЕСЪВЪРШЕНАТА БОЖИЯ ВОЛЯ, КОГАТО НАКАРАЛИ ААРОН ДА НАПРАВИ ТЕЛЕЦ.
  Децата на Израел проявили своеволие, като изискали от Аарон да направи богове, които да ги водят.
  Когато Аарон направил за тях телеца, те сигурно са мислели, че Бог е учредил нова религия, която допуска почитането на идоли.
  Израилтяните живеели с новата си религия, вярвайки, че Бог одобрява това поради участието на Аарон в него.
  Но те не са изпълнявали Божията воля, въпреки че уж ги водел Божи човек. Скоро обаче трябвало да понесат наказанието за това, че са следвали несъвършената Божия воля.
  "Когато народът видя, че Моисей се забави да слезе от планината, събра се при Аарона и му рече: стани и направи ни бог, който да върви пред нас, понеже не знаем, какво стана с тоя човек - с Моисея, който ни изведе от Египетската земя.
  Аарон им каза: извадете златните обеци от ушите на жените си, на синовете си и на дъщерите си, и ми ги донесете.
  И всички извадиха златните обеци от ушите си и ги донесоха на Аарона.
  Той ги взе от ръцете им, и направи от тях излян телец, и го обдяла с длето. И те казаха: ето, Израилю, твоят бог, който те изведе от Египетската земя!"
  Втора книга Моисеева – Изход, 32:1-4
  "Направиха телец на Хорив и се поклониха на истукана;
  И щеше да ги изтреби, ако Моисей, Неговият избраник, не бе застанал пред Него в пролома, да отклони яростта Му, та да (ги) не погуби."
  Псалм 105:19-23
  5. НАДАВ И АВИУД КРИВНАЛИ В НЕСЪВЪРШЕНАТА БОЖИЯ ВОЛЯ, КАТО ПРИНЕСЛИ ЖЕРТВА, КОЯТО БОГ НЕ Е ПОЖЕЛАВАЛ.